TVT:ส่องกำไร 4Q58 ฟื้นตัวโดดเด่นแนะนำซื้อราคาเป้าหมาย 3.44 บาท
TVT ผลประกอบการไตรมาส 4/58 กำไรมีแนวโน้มดีกว่าที่เราคาดเดิมกว่า 44% เนื่องจากมีความสามารถในการบริหารต้นทุนได้ดีกว่าคาด คาดกำไรไตรมาส 4/58 อยู่ที่ 26 ล้านบาท ฟื้นตัวกว่า +185% เทียบไตรมาสก่อนหน้า และ +56% เทียบช่วงเดียวกันของปีก่อน และเป็นไตรมาสทีสูงที่สุดของปี แนะนำซื้อราคาเป้าหมาย 3.44 บาท
7 ม.ค. 2559

บล.โนมูระ พัฒนสิน ระบุในบทวิเคราะห์ (7 ม.ค.) ว่า บริษัท ทีวี ธันเดอร์ จำกัด (มหาชน) หรือ TVT มีมุมมอง Positive ต่อแนวโน้มผลประกอบการไตรมาส 4/58 กำไรมีแนวโน้มดีกว่าที่เราคาดเดิมกว่า 44% เนื่องจากมีความสามารถในการบริหารต้นทุนได้ดีกว่าคาด คาดกำไรไตรมาส 4/58 อยู่ที่ 26 ล้านบาท ฟื้นตัวกว่า +185% เทียบไตรมาสก่อนหน้า และ +56% เทียบช่วงเดียวกันของปีก่อน และเป็นไตรมาสทีสูงที่สุดของปี
เนื่องจากมีงานรับจ้างผลิตรายการทีวีเพิ่มขึ้นและมีรายได้ค่าโฆษณาในรายการที่เป็นของตัวเองฟื้นตัวตาม Seasonal effect ทำให้ประมาณการกำไรปี 58 มี Upside จากเดิมราว 21% คาดกำไรที่ฟื้นตัวโดดเด่นจะเป็นตัวหนุนระดับราคาหุ้นที่ซื้อขายอยู่ที่ PE16F เพียง 16 เท่า ต่ำกว่า P/E ของหุ้นที่ได้ประโยชน์จากทีวีดิจิทัลซื้อขายกันที่กว่า 30-40 เท่า นอกจากนี้ ในไตรมาส 1/59 คาดมีประเด็นบวกจากการปิดดีล M&amp;A ธุรกิจที่เกี่ยวข้องกันได้ 1 บริษัท อีกด้วย คงคำแนะนำซื้อ(BUY, TP3.44) 